વિનોદભાઈના આગ્રહથી અનિલભાઈ ઉપાશ્રયે આવે છે, હવે તો એ કહે છે, ‘પ્રિયજન સાથે મિલન અને એનાથી કાયમ માટે છૂટા પડવું એ જીવનની અનિવાર્ય ઘટના છે. એને સ્વીકારી લેવાની. આપણને સ્વીકારવું ન ગમે એવું આ સત્ય છે. પરંતુ કોઈનોય સાથસંગાથ ચિરકાળનો નથી હોતો. કાળક્રમે દરેક જણ વિદાય થાય છે. સમતા રાખીને આપણે જીવવાનું. ઈશ્વરમાં કે જાતમાં શ્રદ્ધા નહિ ગુમાવવાની. જે મળ્યું એને સવાયું માનવાનંે અને સ્વસ્થ રહેવાનું, પ્રસન્ન રહેવાનું.’